Page:Comical stories of Thrummy Cap and the Ghaist (NLS104185773).pdf/6

 Sall put me out till a new day, As lang's I've siller for to pay. The Landlord said, Ye're rather rash, To turn you out I canna fash, Since ye're so positive to bide, But troth sit by the fire-side; I tald ye else of beds I've nane, Unoccupied, except bare ane; In it, I fear, ye winna ly; For stoutest hearts has aft, been shy To venture in within the room, After the night begins to gloom; For in it they can ne'er get rest, 'Tis haunted by a frightful ghaist; Oursels are terrified a' night, Sae ye may chance to get a sight, Like that which some o' our fowk saw, Far better still ye gang awa, Or else ye'll maybe rue the day. Guide faith quo' John, I'm thinking sae; Better into the neuk to sit, Than fla'd, Gude keep's, out o' our wit; Preserve us ever frae all evil, I wadna like to see the devil! Whislit gowk, quo' Thrummy, hand your peace That sanna gar me quit this place, Nor great nor sma' I ne'er did ill, The chaist nor deil my rest shall spill. I will defy the meikle deil, And a' his warks I wat fu' weel; What the sorrow then maks you sae eery? Fling by your fears, and come be cheery, Landlord gin ye'll mak up that bed, I promise I'll be verra glad,